ছেলেদের শীত পোশাকে গত কয়েক বছরে বৈচিত্র্য এসেছে মোটা দাগেই। ফ্যাশন হাউস ব্যাঙের স্বত্বাধিকারী ও ডিজাইনার সায়েম হাসান বলেন, ছেলেদের জ্যাকেটেই তো কত পরিবর্তন এল। চামড়া, কৃত্রিম চামড়া, রেক্সিন, প্যারাসুট কাপড় ইত্যাদি উপকরণের জ্যাকেট। তাতে এক রং, ছাপা, সেলফ প্রিন্ট (কাপড়ের রঙের ওপর একই রঙে ছাপা) বা এমব্রয়ডারির নকশা করা। জ্যাকেটের সামনের দিক আটকানো বা চেইন দেওয়া ছাড়াও বোতামের ব্যবহার চোখে পড়ে।